Peter Qvortrup Geisling
Peter Qvortrup Geisling er en dansk læge og tv-journalist. Han er uddannet på Danmarks Journalisthøjskole i 1990 og blev læge på Aarhus Universitet i 1992. Han har i en årrække været ansat på danske sygehusafdelinger, i Sundhedsstyrelsen og i Kræftens Bekæmpelse.
Peter Qvortrup Geisling har været studievært i DR med Lægens Bord, Diagnose Søges, Ha' det godt og lignende udsendelser. Han er desuden en meget brugt foredragsholder og ordstyrer ved medicinske konferencer.
I 2002 udgav han Rundt om Lægens bord, hvori han bl.a. fortæller om, hvordan et tv-program som Lægens Bord bliver til, og om sin personlige holdning til det danske sygehusvæsen. I 2008 udgav han bøgerne Ha' det godt – sund og Førstehjælp til et arbejdsliv uden stress.
Geisling er under uddannelse til speciallæge i almen medicin.